**Vývin slovenskej drámy**

Začiatky divadla sú v rituálnych tancoch. Výrazové prostriedky boli vtedy len *pohyb*, *mimika* a *gestikulácia*. Slovo bolo len doplňujúcim prostriedkom.

**V stredoveku** (5. až 15. st.) hrali a spievali *igrici,* ktorí dramatický prejav sprevádzali hrou na hudobný nástroj. Neskôr najčastejším žánrom bola *cirkevná hra*. Boli to biblické príbehy , ktoré sa hrali v chrámoch a cirkevných školách.

**V baroku** (16. až 18. st.) sa rozvíja aj tradícia *pouličného divadla* a *bábkového divadla*. Až v 18. St sa začínajú stavať divadlá.

**V klasicizme**, približne v 1. pol. 19. st. – vzniká v Liptovskom Mikuláši prvé *ochotnícke divadlo(*1830). Zakladateľom bol *Gašpar Fejérpataky – Belopotocký*. Prvou hrou, ktorú tu hrali, bolo Kocúrkovo od Jána Chalupku. V 2.pol.19.stor. vznikajú hry od *Jonáša Záborského* (Najdúch) a od *Jána Palárika* (Dobrodružstvo pri obžinkoch), ktoré posunuli vývoj drámy dopredu.